Source: http://www.editie.ro/articole/sport/mehedinti/trei-titluri-nationale-merg-in-oltenia.html
Timestamp: 2018-04-25 01:07:53+00:00

Document:
Trei titluri naţionale merg în Oltenia » Ediţie Specială
JUDO - LUPTĂ LA SOL
Trei titluri naţionale merg în Oltenia
Cluburile din Oltenia au cucerit 18 medalii la Campionatul Naţional de ne-waza pentru Copii U12, U14 şi U16, desfăşurat în “Polivalenta” severineană
Mircea OGLINDOIU	,7 octombrie 2014,23:59	nr. afisari:1155
Organizator, CSM Drobeta a obţinut un titlu naţional la U16, prin Ana Maria Stroe, care s-a impus în limitele categoriei - 40 kg. Colega sa de club Diana Argint (U12; - 44 kg) s-a clasat pe locul secund, iar Ana Maria Vladu (U12; - 29 kg), Iasmina Covaciu (U14; - 36 kg), Andreea Borontiş (U16; - 48 kg) şi Anda Vâlvoi (U16; - 57 kg) au urcat pe treapta a treia a podiumului de premiere.
Am avut 17 copii în concurs şi am luat o medalie de aur. Suntem mulţumiţi, dar mai doream un titlu naţional.
A spus antrenorul severinean Gicu Vasilan
Rezultatele au plasat CSM Drobeta pe locul al VIII-lea în clasamentul general.
Pe şase s-a poziţionat LPS “Petrache Trişcu” Craiova, care a cucerit tot o medalie de aur, prin Răzvan Dumitru (- 46 kg), la U12. David Mitran (U12; - 46 kg) şi Ionela Băran (U12; - 29 kg) au luat argintul, iar bonzul a fost adus de Oana Andrei (U12; - 44 kg), Diana Dobrin (U14; - 36 kg) Naomi Badea (U16; - 40 kg), Claudia Florea (U16; - 40 kg), Iosif Badea (U12; - 42 kg), Gabriel Demetrio (U16; - 38 kg) şi Robert Pasăre (U16; - 55 kg). De la CSM Craiova, Andreea Balica a învins-o pe Ştefania Balica în finala categoriei + 44 kg, de la U12.
La Naţionalele de la malul Dunării au participat peste 500 de judoka, de la 60 de cluburi, iar CSM Piteşti s-a clasat pe primul loc, cu 6 medalii de aur, 4 de argint şi 6 de bronz, podiumul fiind completat de CSM Ploieşti (4-1-7) şi CSM Focşani (3-1-5).

References: CSM 
 CSM 
 CSM 
 CSM 
 CSM 
 CSM